**Vplyvy na podnikateľské prostredie**

|  |  |
| --- | --- |
| **Vplyvy na podnikateľské prostredie** |  |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? | Všetky podnikateľské subjekty, ktorým osobitné predpisy ukladajú  povinnosť zverejňovať údaje o sebe, o svojej činnosti alebo  o činnosti tretích osôb alebo ktorým zákon umožňuje uverejňovať  údaje v denníku s celoštátnou pôsobnosťou napr. Obchodnom  vestníku. |
| **3.2**. Aký je predpokladaný charakter a rozsah nákladov a prínosov? | Sme toho názoru, že elektronizácia Obchodného vestníka nespôsobí subjektom, ktorých sa povinnosť zverejňovania v Obchodnom vestníku týka vyššie náklady a to bez ohľadu na aspekty ako sú periodicita, vzťah k dani, vplyv na financie a pod.  Prínosom navrhovaného opatrenia bude pohodlný a jednoduchý prístup podnikateľských subjektov k Obchodnému vestníku, ktorý bude mať formu webového portálu, na ktorom budú formuláre pre individuálne žiadosti o zverejnenie alebo uverejnenie údajov v Obchodnom vestníku. Zároveň bude prístupný akémukoľvek subjektu v elektronickej podobe na základe fulltextového vyhľadávania nájsť informácie týkajúce sa subjektu, ktorého informácie sú pre neho relevantné. |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Výška poplatkov za zverejnenie údajov v Obchodnom vestníku zostane nezmenená, čím v porovnaní so súčasným stavom nevzniknú požiadavky na priame finančné náklady podnikateľských subjektov. Nakoľko zaručený elektronický podpis ako ochrana údajov, ktoré zasiela subjekt Obchodnému vestníku nebude povinnou súčasťou žiadosti, navrhované opatrenie nezaloží ani náklady súvisiace s plnením navrhovanej právnej úpravy. |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Navrhované opatrenie nepredpokladá negatívne dôsledky na fungovanie podnikateľských subjektov na slovenskom trhu, nakoľko nové podmienky zverejňovania údajov v Obchodnom vestníku nezavedú obmedzenia pre vstup podnikateľského subjektu na trh. Nové podmienky nebudú obmedzením rozsahu podnikania pre podnikateľské subjekty ani dôvodom pre zmenu štruktúry trhu. Navrhovaná právna úprava bude v každom ohľade zjednodušením a sprehľadnením všetkých údajov, ktoré sa týkajú podnikateľov, sú zákonom určené k zverejneniu alebo uverejneniu a výrazným spôsobom môžu prispieť k transparentnosti podnikateľského prostredia. |
| **3.5**. Aké sú predpokladané spoločensko – ekonomické dôsledky pripravovaných regulácií? | Ako spoločensko-ekonomický vplyv navrhovaného opatrenia možno rozumieť pozitívne dopady opatrení na podnikateľské prostredie, ktorými sú najmä transparentné poskytovanie informácii, ktoré budú na verejne prístupnom webovom portáli a bezplatne. |